title: Jäsenvaltioiden hallitusten edustajien päätös (EU, Euratom) 2016/485, annettu 23 päivänä maaliskuuta 2016, unionin yleisen tuomioistuimen tuomarien nimittämisestä

text:
               2.4.2016

               FI

               Euroopan unionin virallinen lehti

               L 87/33

         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2016/485,
   annettu 23 päivänä maaliskuuta 2016,
   unionin yleisen tuomioistuimen tuomarien nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:

               (1)

               Unionin yleisen tuomioistuimen 14 tuomarin toimikausi päättyy 31 päivänä elokuuta 2016. Nimitykset olisi tehtävä 1 päivänä syyskuuta 2016 alkavaksi ja 31 päivänä elokuuta 2022 päättyväksi kaudeksi.

               (2)

               On ehdotettu seuraavien unionin yleisen tuomioistuimen tuomareiden valitsemista uudelle toimikaudelle: Sten FRIMODT NIELSEN, Dimitrios GRATSIAS, Marc JAEGER, Viktor KREUSCHITZ, Savvas S. PAPASAVVAS ja Marc VAN DER WOUDE.

               (3)

               Lisäksi Krystyna KOWALIK-BAŃCZYKiä ja Paul NIHOULia on ehdotettu unionin yleisen tuomioistuimen tuomarin virkaan.

               (4)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa seuraavien henkilöiden soveltuvuudesta unionin yleisen tuomioistuimen tuomarin tehtäviin: Sten FRIMODT NIELSEN, Dimitrios GRATSIAS, Marc JAEGER, Krystyna KOWALIK-BAŃCZYK, Viktor KREUSCHITZ, Paul NIHOUL, Savvas S. PAPASAVVAS ja Marc VAN DER WOUDE,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään seuraavat henkilöt unionin yleisen tuomioistuimen tuomareiksi 1 päivänä syyskuuta 2016 alkavaksi ja 31 päivänä elokuuta 2022 päättyväksi kaudeksi:

               —

               Sten FRIMODT NIELSEN,

               —

               Dimitrios GRATSIAS,

               —

               Marc JAEGER,

               —

               Krystyna KOWALIK-BAŃCZYK,

               —

               Viktor KREUSCHITZ,

               —

               Paul NIHOUL,

               —

               Savvas S. PAPASAVVAS,

               —

               Marc VAN DER WOUDE.

         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 23 päivänä maaliskuuta 2016.

            Puheenjohtaja

         P. DE GOOIJER


Avis juridique important

|

31998D0347

98/347/EY: Neuvoston päätös, tehty 19 päivänä toukokuuta 1998, innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä - Kasvua ja työllisyyttä koskeva aloite

Virallinen lehti nro L 155 , 29/05/1998 s. 0043 - 0052

NEUVOSTON PÄÄTÖS,tehty 19 päivänä toukokuuta 1998,innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä - Kasvua ja työllisyyttä koskeva aloite (98/347/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 artiklan 3 kohdan,ottaa huomioon komission ehdotuksen (1),ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),ottaa huomioon alueiden komitean lausunnon (4),sekä katsoo, että1) Amsterdamissa 16 ja 17 päivänä kesäkuuta 1997 kokoontunut Eurooppa-neuvosto kehotti osana työttömyyden vähentämiseksi toteutettavia toimenpiteitä Euroopan investointipankkia (EIP) ja Euroopan investointirahastoa (EIR) muun muassa kehittämään järjestelmän, jonka kautta myönnetään riskipääomaa pk-yritysten korkean teknologian hankkeisiin, ja se tunnusti näin pk-yritysten, innovaatioiden ja teknologian sekä uusien työpaikkojen välisen yhteyden sekä lisäksi merkityksen, joka riskipääomalla on tuettaessa uusien työpaikkojen luomista,2) työllisyyttä käsitelleessä Eurooppa-neuvoston erityiskokouksessa Luxemburgissa 20 ja 21 päivänä marraskuuta 1997 suhtauduttiin myönteisesti Euroopan parlamentin tekemään kasvua ja työllisyyttä koskevaan aloitteeseen, jossa ehdotettiin työllistämiseen varattujen talousarviomäärärahojen lisäämistä; Euroopan parlamentti otti vuoden 1998 talousarviota koskevassa päätöksessään yhteisymmärryksessä neuvoston kanssa talousarvioon uuden otsakkeen B5-5 (Työmarkkinat ja teknologinen innovaatio) 450 miljoonan ecun suuruisen määrärahan myöntämiseksi kolmen vuoden aikana (1998-2000) pk-yritysten ja työmarkkinoilla toteutettavien innovatiivisten toimien ja hankkeiden rahoittamista varten; vuonna 1998 määrärahasta on myönnetty 30 miljoonaa ecua työmarkkinoilla toteutettavien innovatiivisten toimien ja hankkeiden rahoittamiseksi; Eurooppa-neuvosto kehotti komissiota tekemään osana tätä aloitetta mahdollisimman pian ehdotuksia innovatiivisten ja uusia työpaikkoja luovien pk-yritysten tukemiseksi tarkoitetuiksi rahoitusvälineiksi, jotta neuvosto voisi hyväksyä ehdotukset nopeasti; näillä uusilla välineillä on vahvistettava Euroopan investointipankin rahoittamaa ja Euroopan investointirahaston hallinnoimaa Euroopan teknologiaohjelmaa (European Technology Facility, ETF) antamalla käyttöön riskipääomaa, tukemalla pk-yritysten välisten kansalliset rajat ylittävien yhteisyritysten perustamista sekä perustamalla Euroopan investointirahastoon erityinen takuurahasto, jolla voitaisiin helpottaa pk-yrityksiä rahoittavien laitosten riskinottoa,3) EIP ja EIR ovat jo ryhtyneet toimenpiteisiin perustamalla Euroopan teknologiaohjelman, jonka kautta myönnetään riskipääomarahoitusta teknologiaan suuntautuneille pk-yrityksille olemassa olevien riskipääomarahastojen välityksellä,4) neuvosto teki 9 päivänä joulukuuta 1996 päätöksen 97/15/EY kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) (5); tämän ohjelman tarkoituksena on muun muassa parantaa laina- ja riskipääomarahoituksen saantia, helpottaa erityisten rahoitusvälineiden kehittämistä sekä edistää nopeasti kasvavien pk-yritysten pääomamarkkinoiden kehittymistä,5) komissio teki 5 päivänä marraskuuta 1997 päätöksen 97/761/EY yhteisön pk-yrityksille suunnatun kansalliset rajat ylittävien yhteisyritysten perustamiseen tarkoitetun tukimekanismin hyväksymisestä (6); tämä rahoitukseltaan suppea aloite käynnistettiin osana kolmatta monivuotista ohjelmaa pk-yritysten hyväksi,6) neuvosto teki 15 päivänä joulukuuta 1994 päätöksen 94/917/EY tutkimusta sekä teknologista kehittämistä ja esittelyä koskevien toimien tulosten levittämistä ja hyödyntämistä koskevasta erityisohjelmasta (1994-1998) (7), missä säädetään toiminnoista, joilla parannetaan teknologian hyödyntämistä, kehittämistä ja levittämistä koskevien yhteisön järjestelmien rahoitusympäristöä Euroopassa; komissio antoi 25 päivänä marraskuuta 1996 tiedonannon "Ensimmäinen Euroopan innovaatiota koskeva toimintasuunnitelma - Innovaatio kasvun ja työllisyyden palveluksessa", jossa kaavaillaan innovaation rahoituksen helpottamista Euroopassa erityisesti rohkaisemalla investointeja riskipääomaan ja osakepääomaan, varsinkin käynnistysvaiheen investointeihin ja innovatiivisiin, nopeasti kasvaviin yrityksiin, joissa suurin osa uusista työpaikoista syntyy, ja vahvistamalla Euroopan investointirahaston innovaatioiden tukemiseen suunnattua toimintaa; tämä päätös olisi pantava täytäntöön mainittujen toimintojen kanssa asianmukaisesti yhteensovitettuna,7) tämän ohjelman puitteissa pk-yrityksille suunnattavan rahoitustukiohjelman toteuttamisessa olisi ohjelman tavoitteiden mukaisesti kiinnitettävä erityistä huomiota pieniin yrityksiin, joissa on enintään 100 työntekijää,8) riskipääoman puute on erityinen ongelma uusille yrityksille sekä laajentumaan pyrkiville pk-yrityksille ja erityisesti sellaisille pk-yrityksille, jotka hyödyntävät uutta teknologiaa ja innovatiivisia ideoita; tämä riskipääomamarkkinoiden osa-alue ei Euroopassa ole riittävän kehittynyt ja siihen sisältyvät suurimmat riskit, jotka saattavat johtaa suuriin tappioihin; julkisen sektorin määrätietoinen osallistuminen kannustaa yksityisen sektorin toimijoita tekemään jatkoinvestointeja toiminnan alkuvaiheessa oleviin tai kasvaviin pk-yrityksiin,9) pk-yrityksillä on usein vaikeuksia saada pankeista rahoitusta rajat ylittävien yhteisyritysten kehittämiseen niiden rahoituslaitoksille aiheuttaman suuremman riskin takia; kehittämällä yhteisön pk-yritysten välisiä yhteisymmärryksiä voidaan hyödyntää paremmin sisämarkkinoiden mahdollisuuksia, edistää investointeja ja kaupankäyntiä sekä vaikuttaa myönteisesti työllisyyteen ja talouskasvuun; lainat ja tuet ovat soveliaimmat toimenpiteet, joiden avulla pk-yritykset voivat voittaa kansalliset rajat ylittävien yhteisyritysten perustamiseen liittyvät rahoitukselliset vaikeudet,10) pankkilainat ovat pk-yrityksille tärkeä ulkoinen rahoituslähde; lainarahoituksen saaminen on pk-yrityksille vaikeaa, sillä pankit ovat usein haluttomia myöntämään sitä niille; pk-yrityksille myönnetään lainaa usein ainoastaan reaalivakuuksia vastaan; lainatakaukset ovat edullinen väline, joka helpottaa lainan saantia; sekä aineelliset että aineettomat investoinnit olisi otettava mukaan järjestelmään; takauksilla on mahdollista saavuttaa merkittäviä kerrannaisvaikutuksia,11) tämä päätös on oikeudellinen perusta erityistoimenpiteille, joilla täydennetään muita yhteisön toimenpiteitä ja joita ei voida paremmin toteuttaa jäsenvaltioiden tasolla, ja jotka siten ovat toissijaisuusperiaatteen mukaisia; tässä päätöksessä rajoitutaan vähimpään, mikä on tarpeen sen tavoitteiden saavuttamiseksi, eikä sillä ylitetä sitä, mikä on tarpeen tätä tarkoitusta varten, ja sen vuoksi se on suhteellisuusperiaatteen mukainen,12) komission olisi jaksotettava eri järjestelmille myönnettävät määrärahat kolmen vuoden kauden aikana siten, että huomioidaan järjestelmien kyky käyttää rahoitusta ja tehokkuus sen mukaan arvioituna, millaisia mahdollisuuksia niihin sisältyy, mitä vaikutuksia niillä on pk-yritysten rahoituksen saantiin ja mitä välittömiä ja pitkän aikavälin vaikutuksia niillä on pysyvien työpaikkojen luomiseen,13) pienten ja keskisuurten yritysten määritelmästä 3 päivänä huhtikuuta 1996 annetussa komission suosituksessa 96/280/EY (8) esitettyä pk-yritysten määritelmää olisi sovellettava tämän päätöksen täytäntöönpanossa,14) EIR perustettiin kesäkuussa 1994 edistämään yhteisön tavoitteita kannustamalla investointeja Euroopan laajuisiin verkkoihin sekä pieniin ja keskisuuriin yrityksiin; yhteisöstä tuli rahaston jäsen neuvoston päätöksellä 94/375/EY (9); rahastolla on ohjesääntönsä mukaisesti valtuudet antaa lainatakauksia ja tehdä oman pääoman ehtoisia investointeja,15) jäljempänä 3 ja 5 artiklassa mainituissa komission ja EIR:n välillä tehtävissä yhteistyösopimuksissa olisi otettava huomioon tarve varmistaa järjestelmiä koskeva tehokas tiedottaminen,16) EIR on ilmaissut haluavansa osallistua tämän päätöksen mukaisen Euroopan teknologiaohjelmaan perustuvan käynnistysjärjestelmän ja pk-yritysten takausjärjestelmän täytäntöönpanoon; Euroopan teknologiaohjelmaan perustuvan käynnistysohjelman täytäntöönpanossa EIR:n olisi pyrittävä varmistamaan yksityisen sektorin mahdollisimman suuri tarkoituksenmukainen riskipääomaosuus,17) välittäjinä toimivat rahoituslaitokset olisi valittava avoimuutta noudattaen,18) komissio hallinnoi eurooppalaista yhteisyritystä koskevaa järjestelmää (Joint European Venture) päätöksen 97/761/EY mukaisesti, ja19) EIP:n ja EIR:n rahoittamat toimenpiteet eivät kuulu perustamissopimuksen valtiontukea koskevien määräyksien soveltamisalaan; jos näillä toimenpiteillä on tukea saaviin pk-yrityksiin samankaltaisia vaikutuksia kuin valtiontuella, niissä on otettava huomioon vastaavan valtiontuen yhteismarkkinoille soveltuvuudelle asetetut rajoitukset ja edellytykset,ON PÄÄTTÄNYT SEURAAVAA:1 artikla Ohjelman tavoite Perustetaan innovatiivisille ja työpaikkoja luoville pienille ja keskisuurille yrityksille (pk-yritykset) annettavaa rahoitustukea koskeva ohjelma, jäljempänä `ohjelma`, jonka tarkoituksena on edistää työpaikkojen luomista helpottamalla ja tukemalla komission suosituksen 96/280/EY määritelmän mukaisten innovatiivisten pk-yritysten perustamista ja kasvua tukemalla niiden investointitoimintaa rahoitusmahdollisuuksia lisäämällä. Ohjelma kohdistetaan pk-yrityksiin, joilla on kasvuedellytyksiä ja siten mahdollisuus luoda työpaikkoja.2 artikla Ohjelman kuvaus Ohjelma koostuu kolmesta toisiaan täydentävästä järjestelmästä, jotka ovat Euroopan investointirahaston (EIR) hallinnoima riskipääomaohjelma ("ETF-käynnistysjärjestelmä"), komission hallinnoima pk-yritysten välisten kansalliset rajat ylittävien yhteisyritysten yhteisössä tapahtuvan perustamisen tukemiseen tarkoitettu rahoitukseen osallistuminen ("eurooppalainen yhteisyritys") sekä EIR:n hallinnoima takausjärjestelmä ("pk-yritysten takausjärjestelmä").3 artikla ETF-käynnistysjärjestelmä 1. Yhteisö osallistuu pk-yritysten riskipääoman rahoitukseen pääasiassa niiden perustamisvaiheessa ja toiminnan alkuvaiheessa ja/tai innovatiivisten pk-yritysten osalta investoimalla, tarvittaessa yhteistyössä jäsenvaltioihin perustettujen muiden osallistuvien järjestelmien kanssa, asianomaisiin erikoistuneisiin riskipääomarahastoihin ja erityisesti pienehköihin tai äskettäin perustettuihin rahastoihin, alueellisiin rahastoihin tai tiettyihin toimialoihin ja teknologioihin keskittyneisiin rahastoihin, tai tutkimuksen ja kehityksen tuloksien hyödyntämistä rahoittaviin riskipääomarahastoihin, esimerkiksi rahastoihin, jotka liittyvät tiede- ja tutkimuskeskuksiin, välttäen päällekkäisyyttä EIP:n ja EIR:n toimien kanssa sekä pienentämällä näihin välineisiin liittyviä riskejä.2. EIR valitsee ja tekee riskipääomarahastoihin suuntautuvat investoinnit sekä hallinnoi niitä toimien tarvittaessa yhdessä kansallisten järjestelmien kanssa. ETF-käynnistysjärjestelmän toteuttamiseen liittyvistä yksityiskohtaisista ehdoista ja edellytyksistä, mukaan lukien sen seuranta ja valvonta, määrätään komission ja EIR:n välillä tehtävässä yhteistyösopimuksessa.3. Yhteistyösopimuksessa otetaan huomioon liitteessä I oleva alustava suunnitelma.4 artikla Eurooppalainen yhteisyritys 1. Yhteisö myöntää pk-yrityksille rahoitusta uusien kansalliset rajat ylittävien yhteisyritysten perustamiseksi Euroopan unioniin. Yhteisön rahoitusosuudella on tarkoitus kattaa osa kansalliset rajat ylittävien yhteisyritysten suunnittelusta ja perustamisesta aiheutuvista menoista. Rahoituksen enimmäismäärä on hanketta kohti 100 000 ecua, joka kattaa:a) enintään 50 prosenttia hyväksyttävistä menoista, kuitenkin enintään 50 000 ecua;b) enintään 10 prosenttia tehtyjen käyttöomaisuusinvestointien kokonaismäärästä. Erityistä huomiota on kiinnitettävä pieniin yrityksiin, joissa on enintään 100 työntekijää.2. Edellä 1 kohdan a alakohdassa tarkoitettuja hyväksyttäviä menoja ovat ne välttämättömät menot, jotka syntyvät eurooppalaisten pk-yritysten muodostaman liitteessä II olevassa 6 kohdassa määritellyn kansalliset rajat ylittävän yhteisyrityksen suunnittelusta ja perustamisesta.3. Rahoitushakemukset ohjataan komissiolle rahoituksen välittäjien verkoston kautta. Eurooppalaista yhteisyritystä koskevan järjestelmän toteuttamisessa otetaan huomioon liitteessä II oleva alustava suunnitelma.5 artikla Pk-yritysten takausjärjestelmä 1. Yhteisö myöntää talousarviosta varoja pk-yrityksille myönnettävien lainojen lisäämiseksi annettavista EIR:n takauksista ja vastatakauksista aiheutuvien kustannusten kattamiseen kasvattamalla jäsenvaltioiden julkisella tai yksityisellä sektorilla toimivien takausohjelmien valmiuksia, keskinäiset takausohjelmat mukaan lukien; järjestelmän avulla voidaan tukea myös kaikkia sellaisia pk-yritysten riskien jakamiseen liittyviä välineitä, joita EIP tai muut asianmukaiset rahoituslaitokset voivat tarjota. Asianmukainen yhteistyö jäsenvaltioiden kanssa varmistetaan EIR:n ja järjestelmää täytäntöönpanevien kansallisten viranomaisten välisellä yhteydenpidolla.2. Talousarvioista myönnettävät määrärahat kattavat kaikki järjestelmästä aiheutuvat kustannukset, mukaan lukien EIR:n takaustappiot ja kaikki muut järjestelmästä aiheutuneet hyväksyttävät kustannukset ja menot. Järjestelmästä yhteisön talousarvioon aiheutuville kustannuksille asetetaan yläraja siten, että EIR:lle tämän toiminnan osalta asetettuja talousarviomäärärahoja ei missään olosuhteissa ylitetä; niistä ei aiheudu vastuusitoumusta yhteisön talousarvioon.3. Etusija annetaan pienille yrityksille, joissa on enintään 100 työntekijää. EIR:n antamat takaukset ovat osatakauksia; EIR ja välittäjänä toimiva rahoituslaitos sopivat aina riskin jakamista koskevasta järjestelystä. EIR toimii tämän välineen täytäntöönpanossa aina kun se on mahdollista yhteistyössä sellaisten takuujärjestelmien kanssa, jotka on laadittu etupäässä apuvälineeksi sellaisten lainojen rahoittamisessa, joita pankkijärjestelmä ei mielellään myöntäisi ilman takuukatetta sekä sen varmistamiseksi, että luotonantaja kantaa osan riskistä.4. Pk-yritysten takausjärjestelmän toimeenpanon yksityiskohtaisista ehdoista ja edellytyksistä, mukaan lukien sen seuranta ja valvonta, määrätään komission ja EIR:n yhteistyösopimuksessa.5. Yhteistyösopimuksessa otetaan huomioon liitteessä III oleva alustava suunnitelma.6 artikla Hallintopalkkiot EIR:lle maksettavat hallintopalkkiot on määrättävä hyväksytyn markkinakäytännön mukaisesti ja ne voidaan ottaa aloitteelle varatuista määrärahoista.7 artikla Kertomuksen antaminen ja arviointi 1. Komissio antaa vuosittain Euroopan parlamentille ja neuvostolle kertomuksen tämän päätöksen ja siihen liittyvien eri järjestelmien täytäntöönpanosta, erityisesti päätöksen vaikutuksesta pk-yritysten rahoituksen saatavuuteen ja sen välittömästä vaikutuksesta työpaikkojen syntymiseen, ennakoiduista vaikutuksista työpaikkojen luomiseen pitkällä aikavälillä sekä eri järjestelmille myönnettävän rahoituksen ja ohjelman tavoitteiden keskinäisestä yhteensopivuudesta.2. Komissio esittää neljänkymmenenkahdeksan kuukauden ohjelman hyväksymisestä arvion ohjelmasta, erityisesti sen kokonaiskäytöstä, sen välittömistä vaikutuksista työpaikkojen syntymiseen ja mahdollisista vaikutuksista työpaikkojen luomiseen pitkällä aikavälillä.8 artikla Loppusäännös Rajoittamatta sitä, mitä liitteessä I olevassa 5 kohdassa, liitteessä II olevassa 4 kohdassa ja liitteessä III olevassa 10 kohdassa on mainittu, tämä ohjelma päättyy 31 päivänä joulukuuta 2000.9 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se julkaistaan.Tehty Brysselissä 19 päivänä toukokuuta 1998.Neuvoston puolestaG. BROWNPuheenjohtaja(1) EYVL C 108, 7.4.1998, s. 67(2) EYVL C 138, 4.5.1998(3) Lausunto annettu 26. maaliskuuta 1998 (ei vielä julkaistu virallisessa lehdessä).(4) Lausunto annettu 17. huhtikuuta 1998 (ei vielä julkaistu virallisessa lehdessä).(5) EYVL L 6, 10.1.1997, s. 25(6) EYVL L 310, 13.11.1997, s. 28(7) EYVL L 361, 31.12.1994, s. 101(8) EYVL L 107, 30.4.1996, s. 4(9) EYVL L 173, 7.7.1994, s. 12LIITE I ALUSTAVA SUUNNITELMA ETF-KÄYNNISTYSJÄRJESTELMÄN TOTEUTTAMISESTA 1. Johdanto EIR hallinnoi ETF-käynnistysjärjestelmää toimeksiannon nojalla. Se sijoittaa järjestelmälle myönnettyjä yhteisön määrärahoja asianomaisiin erikoistuneisiin riskipääomarahastoihin, ja/tai tarvittaessa yhteistyössä jäsenvaltioihin perustettujen muiden osallistuvien järjestelmien kanssa, erityisesti pienehköihin tai äskettäin perustettuihin rahastoihin, alueellisiin rahastoihin tai rahastoihin, jotka ovat keskittyneet erityisaloihin tai -teknologioihin, tai tutkimuksen ja kehityksen tuloksien hyödyntämistä rahoittaviin riskipääoma-rahastoihin, esimerkiksi rahastoihin, jotka liittyvät tiede- ja tutkimuskeskuksiin. Nämä rahastot puolestaan myöntävät riskipääomaa pk-yrityksille. ETF-käynnistysjärjestelmä vahvistaa EIP:n yhteistyössä EIR:n kanssa perustamaa Euroopan teknologian rahoitusjärjestelmää investointipolitiikalla, johon sisältyy suurempi riski sekä välittäjinä toimivien rahastojen että niiden investointikäytäntöjen osalta.2. Välittäjät EIR toimii parhaansa mukaan kohdistaakseen investointinsa yhteisön laajuisesti erityisesti pienehköihin tai äskettäin perustettuihin rahastoihin, alueellisiin rahastoihin, jotka voivat toimia tukialueilla tai niiden ulkopuolella, tai tiettyihin toimialoihin tai teknologioihin keskittyneisiin rahastoihin tai riskipääomarahastoihin, jotka toimivat tiede- ja tutkimuskeskusten yhteydessä. Välittäjät valitaan hyvän liiketavan mukaisesti, rehellisesti ja avoimesti, jotta vältetään kilpailun vääristyminen ottaen huomioon tavoitteena oleva työskentely monenlaisten erityisrahastojen kautta.3. Investoinnin enimmäismäärä Välittäjänä toimivaan riskipääomarahastoon tehtävän ETF-käynnistysjärjestelmän piiriin kuuluvan investoinnin enimmäismäärä on yhteensä 25 prosenttia kyseisen rahaston omasta pääomasta, ja poikkeustapauksissa se voi olla enintään 50 prosenttia; näitä poikkeuksia ovat esimerkiksi uudet rahastot, jotka todennäköisesti toimivat voimakkaina katalysaattoreina riskipääomamarkkinoiden kehityksessä jonkin erityisteknologian alalla tai jollakin tietyllä alueella. Komission on selostettava vuosikertomuksessaan kaikki yksittäiset tapaukset, joissa EIR on tehnyt investoinnin, joka on ollut suurempi kuin 25 prosenttia koko omasta pääomasta. Sitoumus yhteen riskipääomarahastoon ei saa ylittää kymmentä miljoonaa ecua. Välittäjinä toimivien riskipääomarahastojen on salkun monipuolisuuden osalta noudatettava vakiintunutta markkinakäytäntöä. EIR:n on pyrittävä varmistamaan yksityisen sektorin tarkoituksenmukainen, mahdollisimman suuri riskipääomaosuus.4. Tasavertaisuus investoinneissa ETF-käynnistysjärjestelmän puitteissa välittäjinä toimiviin rahastoihin tehtyjen investointien osalta toimitaan samalla tavalla kuin muiden pääomasijoittajien kohdalla.5. Järjestelmän kesto ETF-käynnistysjärjestelmä on perustettu pitkäaikaiseksi järjestelyksi, jonka positiot riskipääomarahastoissa ovat tavallisesti 5-12-vuotisia. EIR pyrkii parhaansa mukaan sitomaan järjestelmälle osoitetut määrärahat mahdollisimman täysimääräisesti viimeistään talousarviosta suoritettujen asianmukaisten maksujen toteutusvuotta seuraavan kalenterivuoden aikana. Missään tapauksessa investointien kesto ei ylitä kuuttatoista vuotta yhteistyösopimuksen allekirjoittamisesta.6. Investointien realisointi Koska suurin osa ETF-käynnistysjärjestelmän mukaisista investoinneista tehdään arvopaperipörssissä noteeraamattomina ja alhaisen maksuvalmiuden omaaviin riskipääomarahastoihin, näiden investointien realisointi perustuu välittäjinä toimivien rahastojen pk-yrityksiin tekemien investointien myynnistä saatujen tuottojen jakoon.7. Toteutetuista investoinneista saatujen tuottojen investoiminen uudelleen Toteutetuista investoinneista saadut tuotot voidaan investoida uudelleen ohjelman neljän ensimmäisen toimintavuoden aikana. Tätä aikaa voidaan pidentää enintään kolmella vuodella, jos järjestelmästä on tehty tyydyttävä arviointi 48 kuukauden kuluttua sen hyväksymisestä.8. Sijoitustili EIR:on perustetaan sijoitustili, jolla järjestelmää tukevat talousarviovarat pidetään. Tämä tili on korollinen, ja saadut korot lisätään järjestelmän määrärahoihin. EIR:n ja ETF-käynnistysjärjestelmän mukaisesti tekemät investoinnit sekä EIR:n hallintopalkkiot ja muut hyväksyttävät kustannukset veloitetaan sijoitustililtä, ja realisoiduista investoinneista saaduilla tuotoilla puolestaan hyvitetään sijoitustiliä. Neljän vuoden kuluttua järjestelmän aloittamisesta tai, jos järjestelmän uudelleeninvestointikautta on jatkettu, jatketun uudelleeninvestointikauden päätyttyä kaikki tilille jääneet varat, jotka ovat muita kuin myönnettyjä mutta vielä nostamatta/investoimatta olevia varoja ja hyväksyttävien kustannusten ja menojen, esimerkiksi EIR:n hallintopalkkion, kohtuulliseen kattamiseen tarvittavia varoja, palautuvat yhteisön talousarvioon.9. Tilintarkastustuomioistuin On toteutettava tarvittavat järjestelyt, jotta Euroopan yhteisöjen tilintarkastustuomioistuin voi tarkastaa suoritettujen maksujen oikeellisuuden.LIITE II ALUSTAVA SUUNNITELMA EUROOPPALAISTA YHTEISYRITYSTÄ KOSKEVAN JÄRJESTELMÄN TOTEUTTAMISESTA 1. Johdanto Eurooppalaista yhteisyritystä koskevan järjestelmän kautta myönnetään rahoitusta, jonka avulla tuetaan pk-yritysten välisten kansalliset rajat ylittävien yhteisyritysten perustamista Euroopan unionin alueella. Se perustuu suppeaan aloitteeseen, joka käynnistettiin kolmannessa monivuotisessa pk-yritysohjelmassa, joka hyväksyttiin yhteisön pk-yrityksille suunnatun kansalliset rajat ylittävien yhteisyritysten perustamiseen tarkoitetun tukimekanismin hyväksymisestä 5 päivänä marraskuuta 1997 tehdyllä komission päätöksellä 97/761/EY.2. Välittäjät Pk-yritykset voivat osallistua järjestelmään välittäjien kautta, jotka voivat olla pankkeja tai muita soveltuvia rahoituslaitoksia. Rahoituksen välittäjien verkostoon kuuluu rahoituksen välittäjiä, jotka on valittu edellä mainitun 5 päivänä marraskuuta 1997 käynnistetyn aloitteen mukaisesti Euroopan yhteisöjen virallisessa lehdessä julkaistavan uuden kiinnostuksenilmaisupyynnön perusteella. Komissio tarkastaa hakemusten kelpoisuuden järjestelmän tavoitteet huomioiden.3. Hakemusmenettely Pk-yritysten on toimitettava tämän järjestelmän rahoitusosuuksia koskevat hakemukset jollekin välittäjistä. Välittäjä vastaa hakemuksen arvioinnista ja, jos arvio on myönteinen, toimittaa sen komissiolle. Komissio tarkastaa hakemusten hyväksyttävyyden järjestelmän tavoitteet ja erityisesti sen työllisyysvaikutukset huomioiden.4. Rahoitusosuuksien maksaminen Rahoitusosuudet, joiden kokonaismäärä ei saa ylittää 100 000:ta ecua, maksetaan pk-yritykselle rahoituksen välittäjän kautta, joka suorittaa kaikki maksut viivytyksittä ja niistä mitään vähentämättä.Ensimmäinen erä, joka on enintään 50 000 ecua ja joka kattaa 50 prosenttia yhteisyrityksen suunnitteluun ja perustamiseen liittyvistä hyväksyttävistä menoista, maksetaan kahdessa osassa. Takaisin maksettava 50 prosentin ennakko (enintään 25 000 ecua) maksetaan heti komission hyväksyttyä hakemuksen. Toinen osa, 50 prosenttia (enintään 25 000 ecua), maksetaan, kun kaikista aiheutuneista kustannuksista on esitetty tositteet, ja se perustuu hankkeesta laadittuun yksityiskohtaiseen arviointiin, jonka avulla yhteisyrityksen ja suunniteltujen investointien toteutettavuus voidaan arvioida. Takaisin maksettava ennakko muutetaan avustukseksi komission hyväksyttyä nämä asiakirjat.Toinen maksuerä, joka on enintään 10 prosenttia investoinnista, suoritetaan sen jälkeen, kun komissiolle on toimitettu riittävä selvitys investoinnin täydellisestä toteutuksesta ja uuden toiminnan aloittamisesta.Toisen maksuerän (10 prosenttia investoinnista) saavan pk-yrityksen on sitouduttava toimittamaan komissiolle viiden vuoden ajan tiedot perustetun yhteisyrityksen toiminnasta ja erityisesti siitä, miten monta työpaikkaa sillä on luotu.5. Ulkopuoliset hallintokustannukset Järjestelmän hallinnoinnissa turvaudutaan hankkeiden seurantaan erikoistuneiden ulkopuolisten asiantuntijoiden apuun. Nämä asiantuntijat ovat ulkopuolisia palvelujen tarjoajia, jotka valitaan kiinnostuksenilmaisupyynnön perusteella. Aloitteen talousarviomäärärahasta varataan enintään 5 prosenttia ulkopuolisiin hallintokustannuksiin.6. Yhteisyrityksen määritelmä Yhteisyrityksen käsite tulkitaan laajasti eli se voi tarkoittaa kaikenlaisia yhteenliittymiä, kumppanuuksia tai yhteisyrityksiä suppeassa merkityksessä, jotka johtavat uuden oikeushenkilön syntymiseen teollisuuden, palvelujen, kaupan tai käsiteollisuuden alalla, mikäli seuraavat edellytykset täytetään:- hanke luo uutta taloudellista toimintaa, johon sisältyy investointeja ja uusien työpaikkojen luomista yhteisössä. Olemassa olevien toimintojen siirtäminen ei täytä hyväksymisperusteita. Hyväksymisperusteita ei täytä myöskään olemassa olevan yrityksen ostaminen;- yhteistyökumppaneiden on osallistuttava aktiivisesti yhteisyrityksen toimintaan ja kannettava siitä riittävä vastuu. Hyväksymisperusteita ei täytä yritys, josta yksi yhteistyökumppaneista omistaa yli 75 prosenttia. Kaikki yhteisyrityksen omistuksessa kolmen vuoden kuluessa komission kanssa tehdyn sopimuksen allekirjoittamisesta tapahtuvat muutokset on ilmoitettava komissiolle, jotta se voi arvioida rahoitukseen osallistumisensa uudelleen;- yhteisyrityksen on oltava vähintään kahden eri jäsenvaltioihin sijoittuneen pk-yrityksen äskettäin perustama.7. Hyväksyttävät menot Hyväksyttäviä menoja ovat yhteisyrityksen suunnitteluun ja perustamiseen liittyvät menot: valmistelutyöstä aiheutuneet menot (markkinatutkimukset, oikeudellisen kehyksen valmistelu, ympäristövaikutusten arviointi, tekniset standardit, liiketoimintasuunnitelma jne.); ulkopuolisten asiantuntijoiden palkkiot (lakimiehet, neuvonantajat, kirjanpitäjät): todellisiin kustannuksiin sekä matkakustannuksiin ja majoitus- ja oleskelukuluihin perustuvat palkkiot (komission palveluhankintasopimuksissa vahvistettujen määräysten mukaisesti); sisäisistä asiantuntijoista aiheutuvat (ulkomaanmatkoihin liittyvät) kulut: päivärahat, matkakustannukset sekä majoitus- ja oleskelukulut (komission palveluhankintasopimuksissa vahvistettujen määräysten mukaisesti).Enintään kymmenen prosenttia toteutuneesta investoinnista kattavan avustuksen osalta pidetään investointina kaikkea sellaisen pysyvän aineellisen tai aineettoman omaisuuden hankintaa tai tuottamista, joka kirjataan yhteisyrityksen taseeseen käyttöomaisuudeksi ja arvostetaan yleisesti hyväksyttyjen kirjanpidon periaatteiden mukaisesti.Rahoituskustannuksia ja kumppaneiden etsimisestä aiheutuneita menoja ei korvata.Päätöksen 4 artiklan 1 kohdan b alakohdan mukaiset menot rahoitetaan vain, jos 4 artiklan 1 kohdan a alakohdan mukaisille menoille on myönnetty rahoitusta merkittävän kansalliset rajat ylittävän yhteisyrityksen valmistelutyötä varten, jolloin varmistetaan, että määrärahoja myönnetään vain hankkeisiin, joilla on todellisia liiketaloudellisia menestymismahdollisuuksia. Investointituen hyväksymisen edellytyksenä on tyydyttävä selvitys investoinnin loppuun saattamisesta ja uuden toiminnan aloittamisesta.8. Tuen saajien velvoitteet On toteutettava tarvittavat järjestelyt, jotta Euroopan yhteisöjen tilintarkastustuomioistuin tai komission yksiköt voivat tarkastaa tuen saajien maksuvaatimusten tueksi esittämien selvitysten sekä suoritettujen maksujen oikeellisuuden.LIITE III ALUSTAVA SUUNNITELMA PK-YRITYSTEN TAKAUSJÄRJESTELMÄN TOTEUTTAMISESTA 1. Johdanto EIR hallinnoi pk-yritysten takausjärjestelmää toimeksiannon nojalla. Kun EIR myöntää vastatakauksia tai tarvittaessa yhteistakauksia jäsenvaltioissa toimiville takausjärjestelmille, sekä suoria takauksia EIP:lle tai muulle soveltuvalle rahoituksen välittäjälle, sille näistä takauksista aiheutuvat tappiot korvataan yhteisön varoista. Tämän ansiosta järjestelmä voidaan kohdentaa sellaisiin kasvumahdollisuuksia omaaviin pk-yrityksiin, kuten pieniin ja äskettäin perustettuihin yrityksiin, joilla on erityisiä vaikeuksia rahoituksen saamisessa näille yrityksille myönnettäviin lainoihin liittyvien suurten riskien vuoksi.2. Välittäjät Välittäjinä voivat toimia jäsenvaltioiden julkisella tai yksityisellä sektorilla toimivat takausjärjestelmät, keskinäiset takausjärjestelyt mukaan lukien, EIP tai mikä tahansa muu soveltuva rahoituslaitos, joka toimii yhdessä minkä tahansa riskinottoa koskevan pk-yritysohjelman kanssa. Välittäjät valitaan hyvän liike- ja markkinatavan mukaisesti, rehellisesti ja avoimesti. Valinnassa otetaan huomioon a) vaikutus pk-yritysten käyttöön asetetun velkarahoituksen määrään ja/tai b) vaikutus pk-yritysten velkarahoituksen saatavuuteen ja/tai c) vaikutus kyseisen välittäjän myöntämien pk-lainojen riskinottoon.3. Pk-yrityksille myönnettävät hyväksyttävät lainat Rahoitukselliset arviointiperusteet, jotka koskevat pk-yrityksille myönnettävien lainojen kelpoisuutta saada takaus pk-yritysten takausjärjestelmän kautta, määritellään tapauskohtaisesti kunkin välittäjän kohdalla niiden takausohjelmien osana, joissa ne jo toimivat. Tavoitteena on tavoittaa mahdollisimman monta pk-yritystä. Näiden sääntöjen on vastattava kyseisen alueen markkinaolosuhteita ja -käytäntöjä. Takauksilla ja vastatakauksilla katetaan pääosassa alle sadan työntekijän pk-yrityksille myönnettyjä lainoja. Erityistä huomiota kiinnitetään aineettoman käyttöomaisuuden rahoitukseen tarkoitettuun lainanantoon.4. EIR:n takaukset EIR:n myöntämät takaukset koskevat yksittäisiä lainoja tietyssä lainakannassa, joka voi olla olemassa oleva lainakanta silloin, kun takuun myöntäminen johtaa pk-yrityksille tapahtuvan lainanannon lisääntymiseen, tai lainakanta, joka perustetaan tietyn ajanjakson kuluessa. EIR:n myöntämät takaukset kattavat osan perustana olevaan lainakantaan liittyvistä luottoriskeistä sekä kyseisen rahoituksen välittäjän kanssa jaetusta riskistä.5. EIR:n yhteenlaskettujen tappioiden enimmäismäärä EIR:n velvollisuus maksaa osuus lainatappioista välittäjälle jatkuu, kunnes tietyn lainakannan tappioiden kattamiseksi suoritettujen maksujen yhteenlaskettu määrä, josta on vähennetty vastaavien takaisin perittyjen tappioiden yhteenlaskettu määrä, saavuttaa ennakolta sovitun määrän, minkä jälkeen EIR:n takaus peruutetaan ilman eri toimenpiteitä.6. EIR:n ja välittäjien tasavertaisuus EIR:n myöntämät takaukset ovat tavallisesti tasavertaisia välittäjän myöntämien takauksien tai soveltuvissa tapauksissa lainojen kanssa.7. Sijoitustili EIR:on perustetaan sijoitustili, jolla järjestelmää tukevat talousarvion määrärahat pidetään. Tämä tili on korollinen, ja saadut korot lisätään järjestelmän määrärahoihin.8. EIR:n oikeus nostaa varoja sijoitustililtä EIR:lla on oikeus veloittaa sijoitustililtä maksuja, joilla se hoitaa takausjärjestelmän mukaisten yhteenlaskettujen tappioiden enimmäismäärään liittyvät velvoitteensa sekä, komission hyväksynnän saatuaan, mitä tahansa muita hyväksyttäviä kustannuksia, esimerkiksi hallintopalkkioita, hyväksyttäviä oikeudellisia palkkioita sekä järjestelmän tiedotusmenoja.9. Sijoitustilille maksettavat takaisin perityt tappiot Sijoitustilille hyvitetään kaikki sellaisista luottotappioista takaisin perityt varat, joiden takaukset on jouduttu maksamaan tililtä.10. Järjestelmän kesto Pk-yrityksille myönnettävien yksittäisten takauksien kestoksi on suunniteltu 5-10 vuotta. Jos sijoitustilillä on riittävästi varoja, EIR tekee uusia takaussitoumuksia enintään neljän vuoden ajan järjestelmän hyväksymispäivästä. Kaikki sijoitustilillä jäljellä olevien takauksien päättymisajankohtana olevat suorittamattomat määrät palautuvat yhteisön talousarvioon.11. Tilintarkastustuomioistuin On toteutettava tarvittavat järjestelyt, jotta Euroopan yhteisöjen tilintarkastustuomioistuin voi tarkastaa suoritettujen maksujen oikeellisuuden.


title: Neuvoston päätös (EU) 2015/1030, annettu 7 päivänä toukokuuta 2015, Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               3.7.2015

               FI

               Euroopan unionin virallinen lehti

               L 173/1

         NEUVOSTON PÄÄTÖS (EU) 2015/1030,
   annettu 7 päivänä toukokuuta 2015,
   Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Viittaus Itä-Timorin demokraattiseen tasavaltaan siirrettiin Euroopan parlamentin ja neuvoston asetuksella (EU) N:o 509/2014 (1) neuvoston asetuksen (EY) N:o 539/2001 (2) liitteestä I liitteeseen II.

               (2)

               Itä-Timorin demokraattista tasavaltaa koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)

               Neuvosto hyväksyi 9 päivänä lokakuuta 2014 päätöksen komission valtuuttamisesta aloittamaan neuvottelut Itä-Timorin demokraattisen tasavallan kanssa Euroopan unionin ja Itä-Timorin demokraattisen tasavallan välisen lyhytaikaista oleskelua koskevan viisumivapaussopimuksen, jäljempänä ’sopimus’, tekemisestä.

               (4)

               Sopimusta koskevat neuvottelut aloitettiin 19 päivänä marraskuuta 2014 ja ne saatiin menestyksellisesti päätökseen, kun sopimus parafoitiin kirjeenvaihdolla 15 päivänä joulukuuta 2014.

               (5)

               Sopimus olisi allekirjoitettava ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava väliaikaisesti sen allekirjoituspäivästä, kunnes sen tekemistä varten tarvittavat menettelyt on saatettu päätökseen.

               (6)

               Tällä päätöksellä kehitetään Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti. Yhdistynyt kuningaskunta ei siten osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti. Irlanti ei siten osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Itä-Timorin demokraattisen tasavallan välinen lyhytaikaista oleskelua koskeva viisumivapaussopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (5).
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä toukokuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (EUVL L 149, 20.5.2014, s. 67).

      (2)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: Neuvoston päätös 2010/686/YUTP, annettu 13 päivänä syyskuuta 2010, Euroopan unionin ja Afganistanin islamilaisen tasavallan välisen, Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen allekirjoittamisesta ja tekemisestä

text:
               12.11.2010

               FI

               Euroopan unionin virallinen lehti

               L 294/1

         NEUVOSTON PÄÄTÖS 2010/686/YUTP,
   annettu 13 päivänä syyskuuta 2010,
   Euroopan unionin ja Afganistanin islamilaisen tasavallan välisen, Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen, erityisesti sen 37 artiklan, ja Euroopan unionin toiminnasta tehdyn sopimuksen, erityisesti sen 218 artiklan 5 kohdan ja 218 kohdan 6 kohdan ensimmäisen alakohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Neuvottelut Euroopan unionin ja Afganistanin islamilaisen tasavallan välisen, Euroopan unionin Afganistanissa toteutettavan poliisioperaation (EUPOL Afganistan) asemaa koskevan sopimuksen, jäljempänä ’sopimus’, allekirjoittamisesta ja tekemisestä on saatu päätökseen korkean edustajan alaisuudessa.

               (2)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Afganistanin islamilaisen tasavallan välinen sopimus Euroopan unionin poliisioperaation asemasta Afganistanissa Euroopan unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 13 päivänä syyskuuta 2010.

            Neuvoston puolesta

            Puheenjohtaja

         S. VANACKERE

    ---documentbreak---

               12.11.2010

               FI

               Euroopan unionin virallinen lehti

               L 294/2

         KÄÄNNÖS
   Euroopan unionin ja Afganistanin islamilaisen tasavallan välinen
   SOPIMUS
   Euroopan unionin Afganistanissa toteutettavan poliisioperaation (EUPOL Afganistan) asemasta
   EUROOPAN UNIONI, jäljempänä ’EU’,
   ja
   AFGANISTANIN ISLAMILAINEN TASAVALTA, jäljempänä ’isäntävaltio’,
   yhdessä jäljempänä ’sopimuspuolet’, jotka
   OTTAVAT HUOMIOON seuraavaa:
   Afganistanin islamilaisen tasavallan ulkoasiainministeri Rangin Dadfar Spanta pyysi 16 päivänä toukokuuta 2007 päivätyssä kirjeessään EU:ta aloittamaan poliisioperaation Afganistanissa.
   Neuvosto hyväksyi 30 päivänä toukokuuta 2007 yhteisen toiminnan 2007/369/YUTP Euroopan unionin Afganistanissa toteuttaman poliisioperaation perustamisesta (EUPOL Afganistan).
   Yhteisen toiminnan johdanto-osan 9 kappaleessa todetaan, että EUPOL Afganistan liittyy laajemmin kansainvälisen yhteisön pyrkimyksiin tukea Afganistanin hallitusta vastuun ottamisessa oikeusvaltion vahvistamisesta ja erityisesti sen valmiuksien parantamisessa siviilipoliisin ja lainvalvonnan alalla.
   Neuvosto hyväksyi 18 päivänä toukokuuta 2010 päätöksen 2010/279/YUTP EUPOL Afganistanin jatkamisesta.
   Tuon päätöksen 3 artiklan 2 kohdan mukaisesti EUPOL Afganistaniin ei sisälly suoraa täytäntöönpanoa, vaan se suorittaa tehtävänsä muun muassa valvonnan, ohjauksen, neuvonnan ja koulutuksen keinoin.
   Päätöksen 8 artiklan 1 kohdan mukaisesti EUPOL Afganistanin Afganistanissa olevan henkilöstön asemasta, tarvittaessa myös EUPOL Afganistanin toteuttamisen ja moitteettoman toiminnan edellyttämistä erioikeuksista, vapauksista ja muista takuista, määrätään Euroopan unionista tehdyn sopimuksen 37 artiklan mukaisesti tehtävässä sopimuksessa.
   Tämä sopimus ei vaikuta osapuolten oikeuksiin ja velvollisuuksiin, jotka johtuvat kansainvälisten tuomioistuinten perustamista koskevista kansainvälisistä sopimuksista ja muista välineistä, Kansainvälisen rikostuomioistuimen perussääntö mukaan luettuna,
   OVAT SOPINEET SEURAAVAA:
   1 artikla
   Soveltamisala ja määritelmät
   1.   Tätä sopimusta sovelletaan Afganistanin islamilaisessa tasavallassa toteutettavaan Euroopan unionin poliisioperaatioon ja sen henkilöstöön.
   2.   Tätä sopimusta sovelletaan ainoastaan isäntävaltion alueella.
   3.   Tässä sopimuksessa tarkoitetaan:

               a)

               ”EUPOL Afganistanilla”30 päivänä toukokuuta 2007 hyväksytyllä Euroopan unionin neuvoston yhteisellä toiminnalla 2007/369/YUTP perustettua Afganistanissa toteutettavaa EU:n poliisioperaatiota, mukaan lukien sen isäntävaltion alueelle sijoitetut ja EUPOL Afganistanille osoitetut komponentit, joukot, yksiköt, esikunnat ja henkilöstö;

               b)

               ”operaation johtajalla” Euroopan unionin neuvoston nimittämää EUPOL Afganistanin johtajaa;

               c)

               ”EUPOL Afganistanin henkilöstöllä” operaation johtajaa, EU:n jäsenvaltioiden, EU:n toimielinten sekä niiden kolmansien valtioiden lähettämää henkilöstöä, jotka EU on kutsunut osallistumaan EUPOL Afganistaniin, EUPOL Afganistanin sopimuksen nojalla palvelukseen ottamaa kansainvälistä henkilöstöä ja muuta mahdollista operaatioon tilapäisesti asiantuntijoiksi otettua kansainvälistä henkilöstöä, joka on lähetetty valmistelemaan, tukemaan ja toteuttamaan operaatiota, sekä lähettäjävaltion tai EU:n toimielimen operaatioon liittyvälle virkamatkalle lähettämää kansainvälistä henkilöstöä. Koko EUPOL Afganistanin henkilöstöön sovelletaan kaikkia tässä sopimuksessa myönnettyjä erioikeuksia ja vapauksia, vaikka heille olisi myönnetty kansalaisuusmaassaan tavallinen passi. EUPOL Afganistanin henkilöstöön ei kuulu kaupallisia toimeksisaajia tai paikalta palkattua henkilöstöä.

               d)

               ”esikunnalla” EUPOL Afganistanin pääesikuntaa Kabulissa;

               e)

               ”lähettäjävaltiolla” EU:n jäsenvaltiota tai kolmatta maata, joka on lähettänyt henkilöstöä EUPOL Afganistaniin;

               f)

               ”tiloilla” kaikkia rakennuksia, tiloja, laitteita ja maa-alueita, joita tarvitaan EUPOL Afganistanin toiminnan toteuttamiseen ja operaation henkilöstön majoittamiseen isäntävaltion lakien ja asetusten mukaisesti;

               g)

               ”paikalta palkatulla henkilöstöllä” niitä henkilöstön jäseniä, jotka ovat isäntävaltion kansalaisia tai jotka oleskelevat pysyvästi isäntävaltiossa;

               h)

               ”virallisella kirjeenvaihdolla” kaikkea EUPOL Afganistanin ja sen tehtäviin liittyvää kirjeenvaihtoa;

               i)

               ”diplomatian periaatteilla”18 päivänä huhtikuuta 1961 tehdyssä diplomaattisia suhteita koskevassa Wienin yleissopimuksessa olevia asiaankuuluvia periaatteita, joita molemmat sopimuspuolet noudattavat tämän sopimuksen määräysten mukaisesti;

               j)

               ”isäntävaltiolla” Afganistanin islamilaista tasavaltaa.

         2 artikla
   Yleiset määräykset
   1.   EUPOL Afganistanin ja sen henkilöstön on kunnioitettava ja noudatettava isäntävaltion lakeja ja asetuksia ja pidätyttävä kaikesta toiminnasta, joka ei sovi yhteen operaation tavoitteiden kanssa.
   2.   EUPOL Afganistan suorittaa tämän sopimuksen mukaiset tehtävänsä itsenäisesti. Isäntävaltio kunnioittaa EUPOL Afganistanin yhtenäistä ja kansainvälistä luonnetta.
   3.   Operaation johtajan on annettava isäntävaltion hallitukselle säännöllisesti tietoja pysyvästi isäntävaltion alueella olevan EUPOL Afganistanin henkilöstön lukumäärästä.
   3 artikla
   Tunnistus
   1.   EUPOL Afganistanin henkilöstölle annetaan operaation henkilökortti, jonka avulla heidät voidaan tunnistaa ja jota heidän on pidettävä aina mukanaan. Asiaankuuluville turvallisuus-, vero-, maahanmuutto- ja tullikysymyksiä käsitteleville isäntävaltion viranomaisille toimitetaan malli EUPOL Afganistanin henkilökortista.
   2.   EUPOL Afganistanilla on oikeus käyttää esikunnissaan ja muualla EU:n lippua joko yksin tai yhdessä isäntävaltion lipun kanssa isäntävaltion suostumuksella alueen turvallisuustilanteesta riippuen operaation johtajan päätöksen mukaisesti. Operaatioon osallistuvien kansallisten joukko-osastojen kansallisia lippuja tai arvomerkkejä voidaan käyttää operaation tiloissa, ajoneuvoissa ja muissa kulkuvälineissä operaation johtajan päätöksen mukaisesti.
   4 artikla
   Rajanylitys ja liikkuminen isäntävaltion alueella
   1.   EUPOL Afganistanin henkilöstön, omaisuuden, ajoneuvojen ja muiden siviilikulkuvälineiden on ylitettävä isäntävaltion raja virallisten rajanylityspaikkojen kautta ja kansainvälisiä ilmakäytäviä käyttäen.
   2.   Isäntävaltio helpottaa EUPOL Afganistanin henkilöstön sekä omaisuuden, ajoneuvojen ja muiden siviilikulkuvälineiden saapumista isäntävaltion alueelle ja poistumista sieltä. Lukuun ottamatta passintarkastuksia isäntävaltion alueelle saavuttaessa tai sieltä poistuttaessa isäntävaltion alueella EUPOL Afganistanin henkilöstöön, jolla on operaation henkilökortti tai väliaikainen todiste operaatioon osallistumisesta, ei sovelleta passeja koskevia säännöksiä, tullitarkastuksia ja -menettelyitä koskevia säännöksiä, viisumi- ja maahanmuuttosäännöksiä eikä minkäänlaisia maahanmuuttotarkastuksia.
   3.   Viisumia hakeva EUPOL Afganistanin henkilöstö on vapautettu niiden isäntävaltion säännösten noudattamisesta, jotka koskevat ulkomaalaisten rekisteröintiä ja valvontaa, mutta he eivät saa oikeutta pysyvään oleskeluun eivätkä kotipaikkaan isäntävaltion alueella. Afganistanin ulkoasiainministeri toteuttaa sitä varten lainsäädännön mukaisia toimenpiteitä.
   4.   Isäntävaltion alueelle saapuvaa, sen kautta kulkevaa tai sieltä poistuvaa, EUPOL Afganistanin tukemiseen tarkoitettuja EUPOL Afganistanin omaisuutta, ajoneuvoja ja muita siviilikulkuvälineitä ei tarkasteta eikä niiltä vaadita tulliluetteloita eikä muita tulliasiakirjoja. EUPOL Afganistan toimittaa isäntävaltion viranomaisille luettelon tällaisesta omaisuudesta sekä ajoneuvoista ja muista siviilikulkuvälineistä.
   5.   EUPOL Afganistanin tukena käytettäviin ajoneuvoihin ja muihin siviilikuluvälineisiin ei sovelleta paikallisia lupa- tai rekisteröintivaatimuksia. Asiaankuuluvia kansainvälisiä vaatimuksia ja määräyksiä kuitenkin sovelletaan edelleen. Isäntävaltio antaa operaation johtajan pyynnöstä EUPOL Afganistanin ajoneuvojen käyttöön korvauksetta diplomaattirekisterikilvet. Tarvittaessa tehdään lisäjärjestelyjä 19 artiklan mukaisesti.
   6.   EUPOL Afganistanin henkilöstön jäsenet saavat kuljettaa ajoneuvoja, ohjata aluksia ja lauttoja sekä ilma-aluksia ja muita siviilikulkuneuvoja isäntävaltion alueella edellyttäen, että heillä on tapauksen mukaan voimassa oleva kansallinen tai kansainvälinen ajokortti, aluksen päällikön pätevyyskirja tai ohjaajan lupakirja. Isäntävaltio hyväksyy veroitta ja maksuitta EUPOL Afganistanin henkilöstön ajokortit ja lupakirjat.
   7.   EUPOL Afganistanin henkilöstö sekä näiden käyttämät ajoneuvot ja muut siviilikulkuneuvot, välineet ja varusteet voivat liikkua vapaasti ja esteettä isäntävaltion koko alueella, mukaan lukien sen ilmatila, ottamalla huomion operaation johtajan ja asianomaisten isäntävaltion viranomaisten yhdessä arvioiman turvallisuustilanteen. Tarvittaessa voidaan tehdä lisäjärjestelyjä tämän sopimuksen 19 artiklan mukaisesti.
   8   Matkustaessaan virkatehtävissä EUPOL Afganistanin henkilöstö ja palveluksessa oleva paikallinen henkilöstö voivat käyttää yleisiä teitä, siltoja, aluksia, laivoja ja lauttoja sekä lentoasemia suorittamatta tulleja, tietulleja, veroja tai muita maksuja. Ulkomaille matkustettaessa noudatetaan kansainvälisiä lakeja. EUPOL Afganistania ja sen henkilöstöä ei ole vapautettu pyydettyjen ja suoritettujen palvelujen kohtuullisesta korvaamisesta, mihin sovelletaan samoja ehtoja kuin isäntävaltion kansalaisille suoritettujen palvelujen korvaamiseen.
   5 artikla
   Isäntävaltion EUPOL Afganistanille myöntämät erioikeudet ja vapaudet
   1.   EUPOL Afganistanin tilat ovat loukkaamattomat. Isäntävaltion edustajilla ei ole pääsyä niihin ilman operaation johtajan lupaa.
   2.   Diplomatian periaatteiden mukaisesti EUPOL Afganistanin tiloihin, niiden kalustukseen ja muuhun niissä olevaan omaisuuteen ja operaation sallittuihin kulkuvälineisiin ei voida kohdistaa etsintää, pakkoluovutusta, takavarikointia eikä täytäntöönpanotoimia.
   3.   EUPOL Afganistaniin, sen omaisuuteen ja varoihin, riippumatta siitä, missä ne sijaitsevat ja kenen hallussa ne ovat, ei voida kohdistaa oikeustoimia.
   4.   EUPOL Afganistanin arkistot ja asiakirjat, riippumatta siitä, missä ne sijaitsevat, ovat aina loukkaamattomat diplomatian periaatteiden mukaisesti. EUPOL Afganistanin on ilmoitettava isäntävaltion viranomaisille virallisesti näiden arkistojen ja asiakirjojen sijainnista.
   5.   EUPOL Afganistanin virallinen kirjeenvaihto on loukkaamaton.
   6   EUPOL Afganistan samoin kuin sen hankkijat tai toimeksisaajat on vapautettu kaikista valtiollisista, alueellisista ja kunnallisista maksuista, veroista ja vastaavista suorituksista operaation tarkoituksia varten hankittujen tai maahantuotujen tavaroiden, operaation tuottamien palvelujen ja käyttämien tilojen osalta. EUPOL Afganistan ei ole diplomatian periaatteiden mukaisesti vapautettu maksuista, veroista eikä vastaavista suorituksista, joita peritään suoritetuista palveluista.
   7.   Isäntävaltion on diplomatian periaatteiden mukaisesti sallittava EUPOL Afganistania varten tarvittavien laillisten tavaroiden maahantuonti ja myönnettävä niille vapautus kaikista tulleista, tietulleista, veroista ja vastaavista maksuista, lukuun ottamatta varastoinnista, kuljetuksista ja muista suoritetuista palveluista perittäviä maksuja.
   6 artikla
   Isäntävaltion EUPOL Afganistanin henkilöstölle myöntämät erioikeudet ja vapaudet
   1.   Diplomatian periaatteiden mukaisesti EUPOL Afganistanin henkilöstön jäsentä ei saa pidättää eikä hänen vapauttaan muutoin riistää.
   2.   EUPOL Afganistanin henkilöstön asiakirjat, kirjeenvaihto ja omaisuus ovat loukkaamattomat, lukuun ottamatta 7 kohdan nojalla sallittujen täytäntöönpanotoimenpiteiden toteuttamista.
   3.   Isäntävaltio antaa säätämiensä lakien ja asetusten mukaisesti EUPOL Afganistanin henkilöstölle korvauksetta diplomaattisen henkilökunnan henkilökortin.
   4.   EUPOL Afganistanin henkilöstö on kaikissa olosuhteissa vapaa isäntävaltion rikosoikeudellisesta tuomiovallasta. Lähettäjävaltio tai asianomainen EU:n toimielin, tapauksesta riippuen, voi poistaa EUPOL Afganistanin henkilöstön rikosoikeudellisen koskemattomuuden. Luopumisen on aina oltava nimenomainen.
   5.   EUPOL Afganistanin henkilöstö on vapaa isäntävaltion siviilioikeudellisesta ja hallinnollisesta tuomiovallasta virkatehtävissä suullisesti tai kirjallisesti esittämiensä lausumien ja suorittamiensa kaikkien tekojen osalta. Jos EUPOL Afganistanin henkilöstön jäsentä vastaan nostetaan siviilioikeudellinen kanne jossain isäntävaltion tuomioistuimessa, asiasta on annettava välittömästi tieto operaation johtajalle ja lähettäjävaltion toimivaltaiselle viranomaiselle tai EU:n toimielimelle. Ennen oikeudenkäynnin vireillepanoa operaation johtaja ja lähettäjävaltion toimivaltainen viranomainen tai EU:n toimielin antavat tuomioistuimelle lausunnon siitä, tekikö EUPOL Afganistanin henkilöstön jäsen kyseisen teon hoitaessaan virkatehtäviään. Jos teko tehtiin virkatehtäviä hoidettaessa, oikeudenkäyntiä ei panna vireille vaan sovelletaan 16 artiklan määräyksiä. Jos tekoa ei tehty virkatehtäviä hoidettaessa, oikeuskäsittely voi jatkua. Operaation johtajan ja lähettäjävaltion tai EU:n toimielimen toimivaltaisen viranomaisen todistuslausunto sitoo isäntävaltion tuomioistuinta, joka ei saa kiistää sitä. Jos EUPOL Afganistanin henkilöstön jäsen panee vireille oikeudenkäynnin, hän ei pääkanteeseen välittömästi liittyvän vastakanteen osalta voi vedota vapautukseen tuomiovallasta.
   6.   EUPOL Afganistanin henkilöstön jäsen ei ole velvollinen esiintymään todistajana.
   7.   EUPOL Afganistanin henkilöstön jäsentä kohtaan ei saa ryhtyä minkäänlaisiin täytäntöönpanotoimiin, paitsi jos häntä vastaan nostetaan siviilioikeudellinen kanne, joka ei liity hänen virkatehtäviinsä. EUPOL Afganistanin henkilöstön jäsenen omaisuuteen, joka operaation johtajan lausunnon mukaan on välttämätön virkatehtävien hoitamiseksi, ei saa kohdistaa tuomion, päätöksen tai määräyksen täytäntöönpanon edellyttämää takavarikkoa. Siviilioikeudellisessa menettelyssä EUPOL Afganistanin henkilöstön jäsenen henkilökohtaista vapautta ei saa rajoittaa eikä häneen saa kohdistaa mitään muita pakkokeinoja.
   8.   EUPOL Afganistanin henkilöstön vapaus isäntävaltion tuomiovallasta ei vapauta henkilöstön jäsentä lähettäjävaltion tuomiovallasta.
   9.   EUPOL Afganistanin henkilöstö on diplomatian periaatteiden mukaisesti vapautettu isäntävaltiossa mahdollisesti voimassa olevista sosiaaliturvaa koskevista määräyksistä operaation hyväksi tekemiensä palvelusten osalta.
   10.   EUPOL Afganistanin henkilöstö on vapautettu isäntävaltiossa kannettavista veroista heille operaation tai lähettäjävaltioiden maksamien palkkojen ja isäntävaltion ulkopuolelta saatujen tulojen osalta. Paikalta palkattu henkilöstö ei ole vapautettu voimassa olevista laeista.
   11.   Isäntävaltio sallii säätämiensä lakien ja asetusten mukaisesti EUPOL Afganistanin henkilöstön jäsenen henkilökohtaiseen käyttöön tarkoitettujen tavaroiden maahantuonnin ja vapauttaa ne kaikista tulleista, veroista ja muista vastaavista maksuista, lukuun ottamatta varastoinnista, kuljetuksista ja vastaavista palveluista perittäviä maksuja. Isäntävaltio sallii myös kyseisten tavaroiden maastaviennin. EUPOL Afganistanin henkilöstö on vapautettu kansallisilta markkinoilta hankkimiensa elintarvikkeiden ja palvelujen osalta isäntävaltion lainsäädännön mukaisesti perittävistä arvonlisäveroista ja muista veroista.
   12.   EUPOL Afganistanin henkilöstön jäsenen henkilökohtaiset matkatavarat ovat vapautetut tarkastuksesta, ellei ole vakavia perusteita olettaa, että niissä on muita kuin operaation henkilöstön jäsenen henkilökohtaiseen käyttöön tarkoitettuja tavaroita tai tavaroita, joiden maahantuonti tai maastavienti on lailla kielletty tai jotka ovat isäntävaltion karanteenisäännösten alaisia. Henkilökohtaisten matkatavaroiden tarkastukset saadaan suorittaa vain isäntävaltion elinten edustajien ja kyseisen EUPOL Afganistanin henkilöstön jäsenen läsnä ollessa, tai tämän puolesta EUPOL Afganistantin valtuutetun edustajan läsnä ollessa.
   7 artikla
   Paikalta palkattu henkilöstö
   Paikalta palkattu henkilöstö nauttii kansainvälisten luokkien mukaisia erioikeuksia ja vapauksia vain siinä määrin kuin isäntävaltio sallii. Isäntävaltion on kuitenkin käytettävä tähän henkilöstöön kohdistuvaa tuomiovaltaansa siten, ettei EUPOL Afganistanin tehtävien suorittamiseen asiattomasti puututa.
   8 artikla
   Rikosoikeudellinen tuomiovalta
   Lähettäjävaltion toimivaltaisilla viranomaisilla on oikeus harjoittaa isäntävaltion alueella kaikkea lähettäjävaltion lainsäädännön mukaisesti niille annettua rikosoikeudellista tuomiovaltaa ja kurinpitovaltaa EUPOL Afganistanin henkilöstön jäseniin.
   9 artikla
   Turvallisuus
   1.   Isäntävaltio ottaa omin keinoin ja valmiutensa huomioon ottaen täyden vastuun EUPOL Afganistanin henkilöstön turvallisuudesta.
   2.   Edellä 1 kohtaa sovellettaessa isäntävaltio toteuttaa kaikki tarvittavat toimenpiteet EUPOL Afganistanin ja sen henkilöstön turvallisuuden ja suojelun takaamiseksi. Kaikista isäntävaltion ehdottamista erityisjärjestelyistä sovitaan operaation johtajan kanssa ennen niiden täytäntöönpanoa. Isäntävaltio sallii EUPOL Afganistanin henkilöstön lääkinnällisistä syistä tapahtuvaan evakuointiin liittyvät toimet ja tukee niitä korvauksetta.
   Tarvittaessa tehdään lisäjärjestelyjä 19 artiklan mukaisesti.
   3.   EUPOL Afganistanin henkilöstöllä on oikeus kantaa henkilökohtaisia aseita ja ampumatarvikkeita yksinomaan itsepuolustukseksi, jos operaation johtaja niin päättää ja kun se on räjähteitä ja pienaseita koskevan isäntävaltion lainsäädännön mukaista. EUPOL toimittaa Afganistanin viranomaisille säännöllisesti luettelon henkilöstönsä hallussa pitämistä ampuma-aseista.
   10 artikla
   Virkapuku
   1.   EUPOL Afganistanin henkilöstö käyttää kansallista univormua tai siviiliasua, jossa on selkeä operaation tunnus.
   2.   Virkapuvun käyttöön sovelletaan operaation johtajan antamia sääntöjä.
   11 artikla
   Yhteistyö ja tiedonsaanti
   1.   Isäntävaltio tekee täyttä yhteistyötä EUPOL Afganistanin ja sen henkilöstön kanssa ja antaa niille täyden tukensa.
   2.   Isäntävaltio antaa pyydettäessä ja jos se on EUPOL Afganistanin tehtävän toteuttamiseksi tarpeen operaation henkilöstölle tosiasiallisen pääsyn:

               —

               isäntävaltion valvonnassa oleviin tiloihin, sijoituspaikkoihin ja virka-ajoneuvoihin, joilla on merkitystä EUPOL Afganistanin toimeksiannon täyttämisen kannalta,

               —

               kansallisten turvallisuusviranomaisten suostumuksella isäntävaltion valvonnassa oleviin EUPOL Afganistanin toimeksiannon täyttämisessä tarvittaviin asiakirjoihin, aineistoihin ja tietoihin.

         Jos ensimmäisen luetelmakohdan tarkoitukset sitä edellyttävät, tehdään lisäjärjestelyjä 19 artiklan mukaisesti.
   3.   Operaation johtaja ja isäntävaltio neuvottelevat säännöllisesti ja toteuttavat asianmukaiset toimenpiteet tiiviin ja molemminpuolisen yhteydenpidon varmistamiseksi kaikilla asiaankuuluvilla tasoilla. Isäntävaltio voi nimetä yhteyshenkilön EUPOL Afganistania varten.
   12 artikla
   Isäntävaltion tuki ja hankinnat
   1.   Isäntävaltio auttaa pyydettäessä EUPOL Afganistania sopivien tilojen löytämisessä.
   2.   Isäntävaltio antaa pyydettäessä EUPOL Afganistanin käyttöön korvauksetta isäntävaltiolle kuuluvia tiloja, jos niitä on saatavilla ja jos niitä tarvitaan operaation hallinnollisten ja operatiivisten toimien suorittamista varten. Operaatio voi käyttää yksityisten omistamia tiloja ainoastaan niiden omistajan suostumuksella noudattaen täysin vuokra- tai muuta sopimusta.
   3.   Isäntävaltio avustaa käytettävissään olevin keinoin ja voimavaroin operaation valmistelussa, perustamisessa ja toteutuksessa ja tukee sitä, mukaan lukien yhteistilat ja laitteet EUPOL Afganistanin asiantuntijoille.
   4.   Isäntävaltio antaa EUPOL Afganistanille apua ja tukea vähintään samoin edellytyksin kuin niitä annetaan omille kansalaisille.
   5.   EUPOL Afganistanilla on tarvittava isäntävaltion lakien ja asetusten mukainen oikeuskelpoisuus, jotta se voi suorittaa tehtävänsä ja erityisesti avata pankkitilejä sekä hankkia tai luovuttaa omaisuutta ja esiintyä kantajana ja vastaajana oikeudenkäynneissä.
   6.   EUPOL Afganistanin isäntävaltiossa tekemiin sopimuksiin sovellettava laki määritellään kunkin sopimuksen asiaa koskevissa määräyksissä.
   7.   EUPOL Afganistanin tekemässä sopimuksessa voidaan määrätä, että 16 artiklan 3 ja 4 kohdassa tarkoitettua riitojenratkaisumenettelyä sovelletaan sopimuksen täytäntööönpanosta aiheutuviin riitoihin.
   8.   Isäntävaltio helpottaa niiden sopimusten täytäntöönpanoa, joita EUPOL Afganistan tekee yritysten kanssa operaation toteuttamista varten.
   13 artikla
   Tiloihin tehtävät muutokset
   1.   EUPOL Afganistan saa rakentaa, muuttaa tai muuten mukauttaa hallussaan tai käytettävissään olevia isäntävaltiolle kuuluvia tiloja operatiivisten vaatimustensa mukaisesti.
   2.   Isäntävaltio ei vaadi EUPOL Afganistanilta korvausta näiden isäntävaltiolle kuuluvien tilojen rakentamisen, muutosten tai mukauttamisten johdosta.
   14 artikla
   EUPOL Afganistanin henkilöstön jäsenen kuolema
   1.   Kuolemantapauksen sattuessa operaation johtajalla on oikeus huolehtia operaation henkilöstöön kuuluneen vainajan ja hänen henkilökohtaisen omaisuutensa palauttamisesta tämän kotimaahan ja tehdä tarvittavat järjestelyt.
   2.   EUPOL Afganistanin henkilöstön kuolleelle jäsenelle ei saa suorittaa ruumiinavausta ilman asianomaisen valtion suostumusta eikä ilman operaation ja/tai asianomaisen valtion edustajan läsnäoloa.
   3.   Isäntävaltio ja EUPOL Afganistan toimivat täysin yhteistyössä, jotta operaation henkilöstön kuollut jäsen voidaan viipymättä palauttaa kotimaahansa.
   15 artikla
   Viestintä
   1.   EUPOL Afganistan voi yhteistyössä isäntävaltion televiestintä- ja tietotekniikkaministeriön kanssa asentaa ja hoitaa lähettäviä ja vastaanottavia radioasemia sekä satelliittijärjestelmiä. Se neuvottelee isäntävaltion toimivaltaisten viranomaisten kanssa erimielisyyksien välttämiseksi asianmukaisten taajuuksien käytössä. Isäntävaltio antaa taajuudet käyttöön maksutta.
   2.   EUPOL Afganistanilla on oikeus rajoittamattomaan viestintään radiolla (satelliittiradio, kannettava radio ja käsiradio mukaan luettuina), puhelimella, lennättimellä, telefaksilla ja muilla välineillä sekä oikeus asentaa operaation tiloihin ja niiden välille tarvittavat välineet tällaisen viestinnän ylläpitämiseksi, mukaan luettuna oikeus asentaa kaapeleita ja maalinjoja operaatiota varten.
   3.   EUPOL Afganistan voi toteuttaa omissa tiloissaan tarvittavat järjestelyt operaation ja/tai sen henkilöstön saapuvan ja lähtevän postin toimittamiseksi eteenpäin.
   16 artikla
   Korvausvaatimukset kuolemantapauksen, henkilövahingon, omaisuuden vahingon tai menetyksen johdosta
   1.   EUPOL Afganistan ja sen henkilöstö eivät ole vastuussa virkatehtäviin liittyvästä yksityisen tai valtion omaisuuden vahingosta tai menetyksestä, joka liittyy operatiivisiin vaatimuksiin tai joka on aiheutunut kansalaislevottomuuksiin tai EUPOL Afganistanin suojaamiseen liittyvistä toimista. Omaisuuden vahingoittumis- tai menetystapauksessa osapuolet suorittavat yhteisen tutkinnan tapauksen ratkaisemiseksi.
   2.   Sovintoratkaisuun pääsemiseksi korvausvaatimukset, jotka koskevat yksityisen tai valtion omaisuuden muuta kuin 1 kohdassa tarkoitettua vahinkoa tai menetystä, samoin kuin korvausvaatimukset, jotka koskevat kuolemantapausta tai henkilövahinkoa taikka EUPOL Afganistanin omaisuuden vahinkoa tai menetystä, toimitetaan isäntävaltion toimivaltaisten viranomaisten kautta EUPOL Afganistanille, kun kyse on isäntävaltion oikeushenkilöiden tai luonnollisten henkilöiden esittämistä vaatimuksista, ja isäntävaltion toimivaltaisille viranomaisille, kun kyse on EUPOL Afganistanin esittämistä vaatimuksista.
   3.   Jos sovintoratkaisuun ei päästä, korvausvaatimus toimitetaan korvausvaatimuskomissiolle, joka muodostuu yhtäläisestä määrästä EUPOL Afganistanin edustajia ja isäntävaltion edustajia. Vaatimukset ratkaistaan yhteisellä sopimuksella.
   4.   Jos korvausvaatimuskomissiossa ei päästä ratkaisuun, enintään 40 000 euron suuruisia vaatimuksia koskevat riidat ratkaistaan isäntävaltion ja EU:n edustajien välisin diplomaattisin keinoin. Mainittua summaa suurempia vaatimuksia koskevat riidat saatetaan välimiesoikeudelle, jonka päätökset ovat sitovia.
   5.   Edellä 4 kohdassa tarkoitettu välimiesoikeus muodostuu kolmesta välimiehestä, joista yhden nimittää isäntävaltio, toisen EUPOL Afganistan ja kolmannen isäntävaltio ja EUPOL Afganistan yhdessä. Jos jokin osapuoli ei nimitä välimiestä kahden kuukauden kuluessa tai jos isäntävaltio ja EUPOL Afganistan eivät pääse yhteisymmärrykseen kolmannen välimiehen nimityksestä, kyseisen välimiehen nimittää YK:n Afganistan-operaation johtaja.
   6.   EUPOL Afganistan ja isäntävaltion hallintoviranomaiset sopivat hallinnollisesta järjestelystä, jossa määritellään korvausvaatimuskomission ja välimiesoikeuden ohjesääntö, näissä elimissä noudatettava menettely ja vaatimuksen esittämistä koskevat edellytykset.
   17 artikla
   Yhteydenpito ja riitojen ratkaisu
   1.   Kaikki tämän sopimuksen soveltamiseen liittyvät asiat käsitellään yhdessä EUPOL Afganistanin edustajien ja isäntävaltion toimivaltaisten viranomaisten kesken.
   2.   Jos ratkaisuun ei päästä aikaisemmassa vaiheessa, tämän sopimuksen tulkintaa tai soveltamista koskevat riidat ratkaistaan yksinomaan diplomaatisin keinoin isäntävaltion ja EU:n edustajien kesken.
   18 artikla
   Muut määräykset
   1.   Isäntävaltion hallitus vastaa asiaan kuuluvan lainsäädännön mukaisesti siitä, että sen asianomaiset paikalliset viranomaiset panevat täytäntöön tämän sopimuksen mukaiset EUPOL Afganistanin ja sen henkilöstön erioikeudet, vapaudet ja muut oikeudet ja noudattavat niitä.
   2.   Tämän sopimuksen tarkoituksena ei ole poiketa oikeuksista, joita EU:n jäsenvaltiolle tai EUPOL Afganistaniin osallistuvalle muulle valtiolle muissa sopimuksissa annetaan, eikä sitä pidä tulkita tällä tavoin.
   19 artikla
   Täytäntöönpanojärjestelyt
   Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan tehdä erillisiä järjestelyjä, joista sovitaan operaation johtajan ja isäntävaltion hallintoviranomaisten kesken.
   20 artikla
   Sopimuksen voimaantulo ja päättyminen
   1.   Tämä sopimus tulee voimaan sen allekirjoituspäivänä isäntävaltion säätämien lakien ja asetusten mukaisesti. Sopimus on voimassa kolme vuotta sen allekirjoituspäivästä, ellei sen voimassaolo pääty aikaisemmin sen vuoksi, että EUPOL Afganistanin henkilöstön viimeinen jäsen on operaation antaman ilmoituksen mukaan poistunut maasta.
   2.   Jos sopimuksen voimassaolo ei ole päättynyt aikaisemmin sen vuoksi, että EUPOL Afganistanin henkilöstön viimeinen jäsen on EUPOL Afganistanin antaman ilmoituksen mukaan poistunut maasta, sopimus uusitaan ilman eri toimenpiteitä kolmen vuoden kuluttua sen allekirjoittamisesta uudeksi kolmivuotiskaudeksi, jollei jompikumpi sopimuspuoli irtisano sitä kuusi kuukautta etukäteen lähettämällään kirjallisella ilmoituksella.
   3.   Edellä olevasta 1 kohdasta poiketen, 4 artiklan 8 kohdan, 5 artiklan 1–3 kohdan sekä 6 ja 7 kohdan, 6 artiklan 1, 3, 4, 6 ja 8–10 kohdan sekä 13 artiklan ja 16 artiklan määräyksiä katsotaan sovelletun päivästä, jona EUPOL Afganistanin henkilöstön ensimmäinen jäsen lähetettiin, jos tämä päivä on aikaisempi kuin tämän sopimuksen voimaantulopäivä.
   4.   Tätä sopimusta voidaan muuttaa osapuolten keskinäisellä kirjallisella sopimuksella.
   5.   Tämän sopimuksen päättyminen ei vaikuta sopimuksen täytäntöönpanosta ennen sen päättymistä johtuviin oikeuksiin ja velvollisuuksiin.

      Tehty Kabulissa 14 päivänä lokakuuta 2010 englannin ja darin kielellä kahtena kappaleena. Jos englannin- ja darinkielisten toisintojen välillä on eroja, englanninkielinen toisinto on todistusvoimainen.

            Euroopan unionin puolesta

         Vygandas UŠACKAS

            Afganistanin islamilaisen tasavallan puolesta

         Eklil Ahmad HAKIMI


title: Euroopan keskuspankin päätös (EU) 2017/1198, annettu 27 päivänä kesäkuuta 2017, siitä, miten toimivaltaiset viranomaiset raportoivat luottolaitosten varainhankintasuunnitelmat Euroopan keskuspankille (EKP/2017/21)

text:
               5.7.2017

               FI

               Euroopan unionin virallinen lehti

               L 172/32

         EUROOPAN KESKUSPANKIN PÄÄTÖS (EU) 2017/1198,
   annettu 27 päivänä kesäkuuta 2017,
   siitä, miten toimivaltaiset viranomaiset raportoivat luottolaitosten varainhankintasuunnitelmat Euroopan keskuspankille (EKP/2017/21)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 6 artiklan 2 kohdan,
   ottaa huomioon kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) 16 päivänä huhtikuuta 2014 annetun Euroopan keskuspankin asetuksen (EU) N:o 468/2014 (EKP/2014/17) (2), ja erityisesti sen 21 artiklan,
   ottaa huomioon valvontaelimen ehdotuksen,
   sekä katsoo seuraavaa:

               (1)

               Euroopan pankkivalvontavirasto (EPV) hyväksyi 19 päivänä kesäkuuta 2014 ohjeet luottolaitosten varainhankintasuunnitelmien yhdenmukaisista määritelmistä ja raportointilomakkeista suosituksen EJRK/2012/2 suosituksen A kohdan 4 mukaisesti (3) (jäljempänä ’EPV:n ohjeet’). EPV:n ohjeilla pyritään yhdenmukaisiin, tehokkaisiin ja toimiviin valvontakäytäntöihin yhdenmukaistamalla raportointilomakkeet ja määritelmät, jotta luottolaitosten olisi helpompi raportoida varainhankintasuunnitelmista toimivaltaisille viranomaisille.

               (2)

               EPV:n ohjeet on osoitettu Euroopan parlamentin ja neuvoston asetuksen (EU) N:o 1093/2010 (4) 4 artiklan 2 kohdassa tarkoitetuille toimivaltaisille viranomaisille sekä laitoksille, jotka raportoivat varainhankintasuunnitelmansa toimivaltaisille viranomaisille Euroopan järjestelmäriskikomitean suosituksen EJRK/2012/2 (5) kansallisten täytäntöönpanojärjestelyjen mukaisesti.

               (3)

               Euroopan keskuspankkia (EKP) pidetään tarvittaessa unionin lainsäädännössä määritettynä osallistuvan jäsenvaltion toimivaltaisena viranomaisena tai nimettynä viranomaisena yksinomaan asetuksen (EU) N:o 1024/2013 4 artiklan 1 ja 2 kohdassa sekä 5 artiklan 2 kohdassa sille annettujen tehtävien hoitamiseksi. Siksi EPV:n ohjeet on osoitettu EKP:lle niiden luottolaitosten osalta, jotka on luokiteltu merkittäviksi asetuksen (EU) N:o 1024/2013 mukaisesti.

               (4)

               EPV:n ohjeiden noudattamiseksi EKP:n on varmistettava, että merkittävät luottolaitokset raportoivat varainhankintasuunnitelmansa EPV:n ohjeiden liitteenä olevien varainhankintasuunnitelmien yhdenmukaistettujen raportointilomakkeiden ja määritelmien mukaisesti.

               (5)

               Asetuksen (EU) N:o 1024/2013 6 artiklan 2 kohdan ja asetuksen (EU) N:o 468/2014 (EKP/2014/17) 21 artiklan mukaan kansalliset toimivaltaiset viranomaiset toimittavat EKP:lle erityisesti kaikki tiedot, jotka ovat tarpeen asetuksessa (EU) N:o 1024/2013 EKP:lle osoitettujen tehtävien hoitamiseksi, sanotun kuitenkaan rajoittamatta EKP:n oikeutta saada raportoituja tietoja suoraan luottolaitoksilta tai jatkuvasti saada kyseisiä tietoja käyttöönsä suoraan.

               (6)

               Koska varainhankintasuunnitelmia koskevat tiedot ovat tärkeitä mikro- ja makrovakaussyistä, EKP on päättänyt vaatia, että kansalliset toimivaltaiset viranomaiset toimittavat sille luottolaitosten varainhankintasuunnitelmat.

               (7)

               On tarpeen täsmentää, miten kansallisten toimivaltaisten viranomaisten olisi toimitettava varainhankintasuunnitelmansa EKP:lle. Erityisesti olisi täsmennettävä toimitettavien tietojen esitystapa, toimitustiheys ja ilmoituspäivämäärät sekä tiedon laatua koskevat tarkistukset, jotka kansalliset toimivaltaiset viranomaiset suorittavat ennen tietojen toimittamista EKP:lle,

         ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   Tässä päätöksessä kansalliset toimivaltaiset viranomaiset velvoitetaan toimittamaan tiettyjen merkittävien ja vähemmän merkittävien luottolaitosten varainhankintasuunnitelmat EKP:lle ja vahvistetaan menettelyt, joita noudattaen tällaiset varainhankintasuunnitelmat on toimitettava EKP:lle.
   2 artikla
   Määritelmät
   Tätä päätöstä sovellettaessa sovelletaan asetukseen (EU) N:o 468/2014 (EKP/2014/17) sisältyviä määritelmiä yhdessä seuraavien määritelmien kanssa:

               1)

               ’merkittävällä luottolaitoksella’ tarkoitetaan luottolaitosta, jolla on asetuksen (EU) N:o 468/2014 (EKP/2014/17) mukaisesti merkittävän valvottavan yhteisön asema, ja

               2)

               ’vähemmän merkittävällä luottolaitoksella’ tarkoitetaan luottolaitosta, jolla ei ole asetuksen (EU) N:o 468/2014 (EKP/2014/17) mukaisesti merkittävän valvottavan yhteisön asemaa.

         3 artikla
   Varainhankintasuunnitelmien raportointia koskevat vaatimukset
   1.   Kansallisten toimivaltaisten viranomaisten on toimitettava EKP:lle EPV:n ohjeiden mukaiset varainhankintasuunnitelmat asianomaiseen osallistuvaan jäsenvaltioon sijoittautuneiden seuraavien luottolaitosten osalta:

               a)

               merkittävät luottolaitokset korkeimmalla konsolidointitasolla osallistuvissa jäsenvaltioissa konsolidoinnin perusteella,

               b)

               valvottavaan ryhmään kuulumattomat merkittävät luottolaitokset yksittäisen laitoksen tasolla,

               c)

               vähemmän merkittävät luottolaitokset, joiden osalta asianomaisten kansallisten toimivaltaisten viranomaisten on Euroopan pankkiviranomaisen päätöksen EBA/DC/2015/130 (6) nojalla raportoitava asianomaiset varainhankintasuunnitelmat EPV:lle, konsolidoinnin perusteella tai yksittäisen laitoksen tasolla, jos nämä laitokset eivät kuulu valvottavaan ryhmään.

         2.   Jos kansallinen toimivaltainen viranomainen kerää sellaisten merkittävien luottolaitosten varainhankintasuunnitelmat, joita ei ole mainittu 1 kohdan a ja b alakohdassa, niiden on toimitettava nämä varainhankintasuunnitelmat EKP:lle, jos ne ovat EPV:n ohjeiden mukaisia.
   3.   Varainhankintasuunnitelmat on toimitettava EKP:lle EPV:n ohjeiden liitteenä olevien varainhankintasuunnitelmien yhdenmukaistettujen raportointilomakkeiden ja määritelmien mukaisesti. Varainhankintasuunnitelmien viitepäivämäärän on oltava edellisvuoden 31 päivä joulukuuta.
   4 artikla
   Ilmoituspäivämäärät
   1.   Kansallisten toimivaltaisten viranomaisten on toimitettava EKP:lle 3 artiklan 1 kohdan a ja b alakohdassa tarkoitettujen merkittävien luottolaitosten varainhankintasuunnitelmat viimeistään EPV:n ohjeiden 8 kohdassa tarkoitettuja ilmoituspäivämääriä seuraavana 10. työpäivänä.
   2.   Kansallisten toimivaltaisten viranomaisten on toimitettava EKP:lle 3 artiklan 1 kohdan c alakohdassa ja 3 artiklan 2 kohdassa tarkoitettujen luottolaitosten varainhankintasuunnitelmat viimeistään klo 12 (Keski-Euroopan aikaa) päivämäärinä, joina kansallisten toimivaltaisten viranomaisten on EPV:n ohjeiden 8 kohdan mukaan toimitettava varainhankintasuunnitelmat EPV:lle.
   5 artikla
   Tiedon laatua koskevat tarkistukset
   1.   Kansallisten toimivaltaisten viranomaisten on seurattava ja varmistettava, että EKP:lle toimitetut tiedot ovat laadukkaita ja luotettavia. Kansallisten toimivaltaisten viranomaisten on sovellettava EPV:n laatimia ja ylläpitämiä validointisääntöjä ja sovellettava tiedon laatua koskevia tarkistuksia, jotka EKP on määritellyt yhteistyössä kansallisten toimivaltaisten viranomaisten kanssa.
   2.   Tietojen on oltava validointisääntöjen ja laatutarkistusten mukaisia, ja lisäksi ne on toimitettava seuraavien tietojen tarkkuutta koskevien vähimmäisvaatimusten mukaisesti:

               a)

               kansallisten toimivaltaisten viranomaisten on tarvittaessa annettava tietoja toimittamiensa tietojen taustalla olevista muutoksista, ja

               b)

               tietojen on oltava täydellisiä: puuttuvista tiedoista on ilmoitettava ja annettava selitys EKP:lle ja ne on soveltuvin osin täydennettävä mahdollisimman pian.

         6 artikla
   Laatua koskevat tiedot
   1.   Jos kansallinen toimivaltainen viranomainen ei voi taata tietojen laatua taksonomiassa olevan tietyn taulukon osalta, sen on viivytyksettä annettava EKP:lle asianomaiset selitykset.
   2.   Kansallisten toimivaltaisten viranomaisten on lisäksi toimitettava EKP:lle selvityksiä merkittävien korjausten syistä.
   7 artikla
   Lähetysten muotoa koskevat täsmennykset
   1.   Kansallisten toimivaltaisten viranomaisten on toimitettava tässä päätöksessä täsmennetyt tiedot asianomaista ”eXtensible Business Reporting Language” -taksonomiaa noudattaen, jotta EPV:n ohjeita koskevien tietojen vaihdossa käytettäisiin yhdenmukaisia teknisiä muotoja.
   2.   Valvottavat yhteisöt tunnistetaan lähetyksissä oikeushenkilötunnuksen (Legal Entity Identifier) avulla.
   8 artikla
   Raportoinnin ensimmäiset viitepäivämäärät
   Ensimmäinen viitepäivämäärä 3 artiklan mukaisessa raportoinnissa on 31 päivä joulukuuta 2017.
   9 artikla
   Voimaantulo
   Tämä päätös tulee voimaan päivänä, jona se annetaan tiedoksi niille, joille se on osoitettu.
   10 artikla
   Osoitus
   Tämä päätös on osoitettu osallistuvien jäsenvaltioiden toimivaltaisille kansallisille viranomaisille.

      Tehty Frankfurt am Mainissa 27 päivänä kesäkuuta 2017.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  EUVL L 141, 14.5.2014, s. 1.

      (3)  EBA/GL/2014/04.

      (4)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

      (5)  Euroopan järjestelmäriskikomitean suositus EJRK/2012/2, annettu 20 päivänä joulukuuta 2012, luottolaitosten rahoituksesta (EUVL C 119, 25.4.2013, s. 1).

      (6)  Euroopan pankkiviranomaisen päätös EBA/DC/2015/130, annettu 23 päivänä syyskuuta 2015 toimivaltaisten viranomaisten raportoinnista EPV:lle.


title: Neuvoston päätös, tehty 18 päivänä syyskuuta 2006 , Euratomin hankintakeskuksen neuvoa-antavan komitean jäsenen nimeämisestä

text:
               6.10.2006

               FI

               Euroopan unionin virallinen lehti

               C 241/4

      NEUVOSTON PÄÄTÖS,
   tehty 18 päivänä syyskuuta 2006,
   Euratomin hankintakeskuksen neuvoa-antavan komitean jäsenen nimeämisestä
   (2006/C 241/04)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,
   ottaa huomioon Euratomin hankintakeskuksen perussäännön (1) X artiklan sellaisena kuin perussääntö on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2),
   ottaa huomioon 12 päivänä heinäkuuta 2005 tehdyn neuvoston päätöksen Euratomin hankintakeskuksen neuvoa-antavan komitean jäsenten nimeämisestä (3),
   ottaa huomioon komission lausunnon,
   sekä katsoo seuraavaa:

               1)

               Edellä mainitussa komiteassa on vapautunut yksi jäsenen paikka Simon MILLSin erottua, mistä neuvosto sai tiedon 26 päivänä tammikuuta 2006.

               2)

               On aiheellista täyttää kyseinen paikka.

               3)

               Yhdistyneen kuningaskunnan hallitus esitti ehdokkaan 26 päivänä tammikuuta 2006,

         ON PÄÄTTÄNYT SEURAAVAA:
   Ainoa artikla
   Nimetään Megan PRESTON Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2007 saakka.

      Tehty Brysselissä 18 päivänä syyskuuta 2006.

            Neuvoston puolesta

            Puheenjohtaja

         J. KORKEAOJA

      (1)  EYVL 27, 6.12.1958, s. 534/58.

      (2)  EYVL L 1, 1.1.1995, s. 1.

      (3)  EUVL C 178, 20.7.2005, s. 1.


Avis juridique important

|

41999D0006

Schengenin säännöstö - Toimeenpanevan komitean päätös, tehty 28 päivänä huhtikuuta 1999, televiestintää koskevasta Schengen-säännöstöstä (SCH/Com-ex (99) 6)

Virallinen lehti nro L 239 , 22/09/2000 s. 0409 - 0410

TOIMEENPANEVAN KOMITEAN PÄÄTÖS,tehty 28 päivänä huhtikuuta 1999,televiestintää koskevasta Schengen-säännöstöstä(SCH/Com-ex (99) 6)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 44 artiklan,ON PÄÄTTÄNYT SEURAAVAA:Hyväksytään Schengenin yleissopimuksen 44 artiklan mukaisen tehtävänannon täytäntöön panemiseksi sovitut Schengen-valtioiden poliisi- ja tulliviranomaisten tulevien kansainvälisten digitaalisten radiojärjestelmien taktiset ja toiminnalliset vaatimukset, yhtenäisten salausalgoritmien kehittämistä ja hallintaa koskevat säännöt sekä muut televiestintää käsittelevässä alaryhmässä sovitut järjestelyt, jotka on kuvattu seuraavissa yhdeksässä asiakirjassa:1. SCH/I-Telecom (92) 21 rev 2(1), 12. kesäkuuta 1992"Poliisi- ja tulliviranomaisten tulevan radioviestintäjärjestelmän vaatimusten määrittely"2. SCH/I-Telecom (95) 18, 8. kesäkuuta 1995"Turvallisuusviranomaisten digitaalinen radio- ja viestintäjärjestelmä (taktiset ja toiminnalliset vaatimukset)"3. SCH/I-Telecom (96) 44 rev 5, 14. marraskuuta 1997"Schengen-valtioiden tulevien digitaalisten radioviestintäjärjestelmien päätelaitteille ja käyttöliittymille asetettavat vaatimukset"4. SCH/I-Telecom (95) 33 rev 2, 6. joulukuuta 1995"ETSI:lle esitetty pyyntö Schengen-viranomaisten asettamien taktis-toiminnallisten vaatimusten Euroopan laajuisten normien tutkimisesta"5. SCH/I-Telecom (95) 35, 21. marraskuuta 1995"Schengenin viestintävaatimukset ja TETRA-standardi ETSI:n kertomuksen mukaisesti"6. SCH/I-Telecom/crypto (95) 37 rev 4, 8. heinäkuuta 1996"Turvallisuusviranomaisten ja -yksiköiden digitaaliselle radioviestintäverkolle asettamat turvallisuusvaatimukset"7. SCH/I-Telecom/crypto (97) 7 rev 5, 24. helmikuuta 1998"Sopimus Schengen-algoritmien käytöstä ja säilytyksestä"8. SCH/I-Telecom/crypto (97) 10 rev 2, 24. helmikuuta 1998"Schengen-algoritmien kehittämiskriteerit"9. SCH/I (98) 17 rev 4, 26. toukokuuta 1998"Televiestintää käsittelevän alaryhmän tehtävän muutos erilaisten digitaalisten radioviestintäjärjestelmien keskinäisen yhteentoimivuuden tutkimiseksi"Luxemburgissa 28 päivänä huhtikuuta 1999.PuheenjohtajaC. H. Schapper(1) Rajoitettu jakelu.


title: 2013/619/EU: Euroopan parlamentin päätös, annettu 17 päivänä huhtikuuta 2013 , ENIAC-yhteisyrityksen varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/350

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   ENIAC-yhteisyrityksen varainhoitovuoden 2011 tilien päättämisestä
   (2013/619/EU)
   EUROOPAN PARLAMENTTI, joka

               —

               ottaa huomioon ENIAC-yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen ENIAC-yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon ENIAC-yhteisyrityksen perustamisesta 20. joulukuuta 2007 annetun neuvoston asetuksen (EY) N:o 72/2008 (4) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0105/2013),

               1.

               hyväksyy ENIAC-yhteisyrityksen varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen ENIAC-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 18.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 21.

      (5)  EYVL L 357, 31.12.2002, s. 72.